Desimir Žižović Buin
<s>Desimir Žižović Buin je bio srpski slikar i strip crtač.</s><s>Rodio se u Gornjim Branetićima, živeo, radio i umro u Gornjem Milanovcu.</s><s>Nosio je nadimak „Buin“ kao i njegov otac.</s><s>Bio je poznat kao boem i šaljivdžija, omiljen u kafanskoj i kulturnoj javnosti Gornjeg Milanovca.</s>

<s>Osim stripa, bavio se i slikarstvom i vajarstvom.</s><s>Najpoznatiji je kao autor stripa Mirko i Slavko.</s>

<s>Mladost</s>

<s>Završio četiri razreda osnovne škole u rodnim Gornjim Branetićima.</s><s>Bio je samouki crtač, slikar, vajar i dizajner.</s><s>U svom okruženju ostao je upamćen i kao vrstan majstor sedam zanata: kolar, kovač, kaldrmdžija, zidar, stolar, opančar i klesar.</s>

<s>Drugi svetski rat 
U vreme Drugog svetskog rata bio je pripadnik kraljevske otadžbinske vojske gde je radio kao ilustrator za listove Mladi Ravnogorac i Ravnogorski borac (list koji je uređivao Dragiša Vasić).</s>

<s>Učestvovao je u NOB-u na strani partizana od 1943.</s>

<s>Po jednoj anegdoti, nakon zarobljavanja prvog tenka od Nemaca (u akciji koju su zajedno izveli partizani i četnici), na tenku je sa jedne strane nacrtao grb kraljevine Jugoslavije, a sa druge zvezdu petokraku.</s>

<s>Stripovi</s>

<s>U početku je bio ilustrator i autor svih stripova u Dečjim novinama iz Gornjeg Milanovca, sve do 1959.</s><s>U tom periodu Desimir Žižović je nacrtao stripove Kraljević Marko i Musa Kesedžija, po srpskoj epskoj pesmi, Nemušti jezik, Magelan, Rudnička ofanziva, Poslednji osvetnik, Pustolovine pevca Pece, Pijuko Pecin brat i ono što je najvažnije, u 23. broju od 25. novembra 1958. započeo strip Nikad robom iz kojeg će izrasti popularna edicija istog imena, i dva najpopularnija junaka srpskog i jugoslovenskog stripa Mirko i Slavko.</s><s>Stripovi o Mirku i Slavku, sa svojih 450 epizoda, su prevedeni na sve svetske jezike, čak i na kineski.</s>

<s>Prema jednoj izjavi Desimira Žižovića, Mirko i Slavko su nastali po uzoru na grafike Đorđa Andrejevića - Kuna.</s>

<s>Po uzoru na strip, 1973. je snimljen i film Mirko i Slavko, u režiji Branimira Torija Jankovića.</s>

<s>Ostali radovi</s>

<s>Kao kamenorezac izradio stotine spomen-ploča i spomen-česmi (krajputaši Slobodanu Peneziću Krcunu i Svetoliku Lazareviću).</s><s>Autor je „Brke” za šljivovicu „Takova”.</s>

<s>Kontroverze 
 Autor stripa o partizanskim kuririma prethodno je radio ilustracije za list Mladi Ravnogorac.</s><s>Mirko i Slavko su u svakoj epizodi ubijali dosta Nemaca, ali ni u jednoj epizodi nisu ubili nekog četnika.</s>

<s>Reference</s>

<s>Literatura 
 Slobodan Ivkov: 60 godina stripa u Srbiji  
 Zdravko Zupan: Strip u Srbiji 1955-1972  
 Milorad Bošnjak: Kako je srpski Dizni osvajao svet, Novosti, 14. jun 1998.</s><s>Ilija Bakić: Mirko i Slavko nikad robom!</s><s>Miloš Lazić: Rehabilitacija, Pisma uredništvu, Ilustrovana Politika 
 Srećko Jovanović, Veliki san, „Arhiv“, Pančevo, 2007.</s><s>„Mirko i Slavko“ (1973), IMDB.</s>

<s>Vidi još 
 Spisak srpskih slikara</s>

<s>Srpski crtači stripova
Srpski autori stripova
Srpski slikari
Četnici
Dečje novine
Biografije, Gornji Milanovac</s>

